Invazija
Invazija je vojna ofanziva u kojoj brojne vojne snage iz jednog geopolitičkog entiteta agresivno ulaze na teritoriju pod kontrolom drugog takvog entiteta, uglavnom s namjerom osvajanja, oslobađanja ili pak ponovnog uspostavljanja kontrole ili vlasti nad datom teritorijom, prisiljavajući podjelu zemlje, mijenjajući uspostavljenu vladu ili dobivanjem koncesije, ili kombinacijom ovih razloga. Invazija može biti uzrok rata, dio veće ratne strategije, ili sama za sebe može predstavljati rat. Zbog velikih razmjera operacija vođenih tokom invazije, obično se strateški planira i izvodi.